Arxitekturniye pamyatniki Ferganskoy dolini
Arxitekturniye pamyatniki Ferganskoy dolini (ruscha: Архитектурные памятники Ферганской долины) — Oʻzbekistonning Fargʻona vodiysidagi meʼmoriy yodgorliklar toʻgʻrisida ilk qoʻllanma (yoʻlkoʻrsatkich). 1982-yil Toshkent shahrida „Oʻzbekiston“ nashriyotida chop etilgan. Ilmiy nashr muallifi — Iskandarbek Azimov, masʼul muharrir — Galina Pugachenkova. Kitobni nashrga tayyorlashda quyidagi shaxslar ishtirok etishgan: R. Avanesov – muharrir, V. Voronov – rassom, A. Saibnazarov – rasmlari muharriri, V. Demchenko – texnik muharrir, O. Savateyeva – musahhih. Kitob adadi – 8 000 nusxa. Muallif kitobda, Andijon, Namangan va Fargʻona viloyatlaridagi asl xalq meʼmorchiligi toʻgʻrisida fikr yuritibgina qolmay, u ushbu hududda kam oʻrganilgan meʼmoriy merosni yoritib beradi va ilgari oʻrganilmagan, bir qator yangi yodgorliklarni oʻquvchilar eʼtiboriga havola etadi. Kitob Markaziy Osiyoning meʼmoriy merosiga qiziquvchilar uchun moʻljallangan.